ไทยพาณิชย์ประเมินจีดีพีปี54เหลือ1.8%
"ศูนย์วิจัยฯไทยพาณิชย์"หั่นจีดีพีปีนี้เหลือ 1.8 % หลังได้รับผลกระทบจากอุทกภัย คาดปีหน้าฟื้นตัวโต 4.5-5 %
30 ต.ค. 2565

"ศูนย์วิจัยฯไทยพาณิชย์"หั่นจีดีพีปีนี้เหลือ 1.8 % หลังได้รับผลกระทบจากอุทกภัย คาดปีหน้าฟื้นตัวโต 4.5-5 %
น.ส.สุทธาภา อมรวิวัฒน์ นักเศรษฐศาสตร์อาวุโสและผู้ช่วยผู้จัดการใหญ่ ธนาคารไทยพาณิชย์ ประเมินว่า ผลกระทบจากวิกฤตอุทกภัยจะส่งผลให้เศรษฐกิจไทยในปีนี้ขยายตัวได้เพียง 1.8% ลดลงจากประมาณการเดิมที่ 4.7% จากการหยุดผลิตของโรงงานเกือบ 1 หมื่นแห่งในภาคอุตสาหกรรม ซึ่งส่งผลกระทบเป็นลูกโซ่ต่อไปธุรกิจในซัพพลายเชนและภาคการส่งออก นอกจากนี้ยังมีพื้นที่เพาะปลูกในภาคการเกษตรถึง 8% ที่ได้รับความเสียหาย รวมทั้งผลการะทบในภาคบริการจากจำนวนนักท่องเที่ยวที่หายไป 20% ทำให้เศรษฐกิจในไตรมาสสุดท้ายมีแนวโน้มเติบโตติดลบถึง 4%   
อย่างไรก็ตาม คาดว่าในปี 2555 เศรษฐกิจจะฟื้นตัวได้อย่างรวดเร็วและกลับมาขยายตัวได้ที่ระดับ 4.5-5% จากแรงส่งของการลงทุนจากภาครัฐในช่วงครึ่งปีแรก รวมถึงการนำเข้าสินค้าทุนและวัตถุดิบจำนวนมากเพื่อทดแทนกำลังการผลิตและสต็อคสินค้าที่หายไปให้กลับสู่ภาวะปกติภายในครึ่งปีหลังของภาคเอกชน ทำให้ภาพรวมการส่งออกจะยังขยายตัวประมาณ 11 % ขณะที่การลงทุนโดยตรงจากต่างประเทศ(FDI) อาจมีการชะลอตัวลงเพื่อประเมินความเสียหายและรอดูมาตรการช่วยเหลือและแนวทางการบริหารจัดการน้ำที่ชัดเจนของรัฐบาล